
Për miratimin e tarifave të ujit për konsum publik për Sha UK Gjirokastër (Qytet)

Në mbështetje të nenit 14 dhe 21 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, metodologjisë “Për vendosjen e tarifave”, si dhe vendimit të KKRR-së nr. 35, datë 14.10.2013 “Për miratimin e përqindjes së pagesës rregullatore për vitin 2014”, Komisioni Kombëtar Rregullator 

VENDOSI:

1. Miratimin e tarifave të sh.a. UK Gjirokastër qytet: 
a) Tarifë volumetrike për shërbimet: 			
Furnizimi me ujë 	Largimi i ujërave të ndotura 	 
Konsumator familjar	 	39 lekë/m3 		 9 lekë/m3 
Institucione buxhetore 		112 lekë/m3 		14 lekë/m3 
Ente private		 	124 lekë/m3		14 lekë/m3 
b) Tarifë fikse: 	 		80 lekë/muaj/klient.
c) Tarifë shitje uji me shumicë:	2.2 lekë/m3.
 (Komuna Antigone)
2. Objektivat e treguesve kryesorë të performancës për vitin 2014:
- uji pa të ardhura (humbjet)	65 % 
- niveli i matjes			15 % 
- kohëzgjatja e furnizimit 	5 orë/ditë 
- eficienca e energjisë 		0.8 kwh/m3
- efikasiteti i stafit 		6 p/000/lidhje
- mbulimi me ujë		92 %
- mbulimi me kanalizime		50 %
- norma e arkëtimit		91%
- cilësia e ujit (klor + koliform) 	sipas standardeve. 
3. Pagesa rregullatore vjetore për sh.a. UK Gjirokastër qytet do të jetë 0.8% e të ardhurave të llogaritura. 
4. Ky vendim hyn në fuqi më 1.1.2014 dhe është i vlefshëm deri në miratimin e tarifave të reja.
5. Vendimi i KKRR-së nr. 37, datë 21.12.2012 “Për miratimin e tarifave të ujit për konsum publik”, shfuqizohet.		

